Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 24 เม.ย.60
24 เม.ย. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,570.12 Volume ฿t15,765 M
Change +0.10 % Change +0.01%
สรุปภาวะตลาดภาคเช้า
ภาวะตลาดหุ้นไทยช่วงเช้าดีดตัวขึ้นเล็กน้อยตามทิศทางตลาดหุ้นภูมิภาคที่ตอบรับผลการเลือกตั้งปธน.ฝรั่งเศสรอบแรก อย่างไรกระแส Fund Flow ที่ยังคงไหลออกเป็นตัวถ่วงดัชนี ส่งผลให้ดัชนีปิดบวกเพียงเล็กน้อย ด้วย Volume ซื้อ/ขายเบาบางเพียง 1.5 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET ตั้งฐานรอรีบาวน์ stochastic แกว่งย้ำในกรอบจำกัด volume ซื้อขายอยู่ในระดับต่ำแบบขาดปัจจัยสนับสนุน แต่ให้น้ำหนักโอกาสที่ดัชนีจะปรับตัวขึ้นไปทดสอบ 1,580 – 1,585 จุด จึงแนะให้ซื้อเก็งกำไรระยะสั้นแบบ selective buy แต่สำหรับพอร์ตหลัก ควรลดพอร์ตเมื่อตลาดปรับตัวสูงขึ้น แนวรับ 1,567 จุด / แนวต้าน 1,576 จุด
Stock of the town @Kusjung
ROJNA ซื้อเก็งกำไร
ราคาปิด 5.70 บาท
แนวรับ 5.60 บาท / แนวต้าน 5.90 บาท / Cut loss 5.40 บาท
กราฟดีดตัวขึ้นทำ High เหนือ 5.60 บาทพร้อมด้วย Volume หนาแน่นเกิดเป็นสัญญาณซื้อรอบใหม่ที่ชัดเจน ประกอบกับเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นได้
GCAP ซื้อเก็งกำไร
ราคาปิด 3.56 บาท แนวรับ 3.52 บาท / แนวต้าน 3.66 บาท / Cut loss 3.44 บาท
กราฟแท่งเทียนพุ่งขึ้นทำ High เหนือ 3.42 บาทพร้อมด้วย Volume หนาแน่นเกิดเป็นสัญญาณเชิงบวกอีกครั้ง สอดคล้องกับเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นได้
ข่าวสำคัญช่วงเช้า
ทำเนียบขาวคาดมาตรการภาษีฉบับสมบูรณ์สรุปแล้วเสร็จเดือนมิ.ย.นี้ โดยจะเปิดเผยหลักการการกำกับดูแลมาตรการภาษีในวันพุธนี้
ฟรองซัวส์ ฟิยง ผู้สมัครชิงตำแหน่งประธานาธิบดีฝรั่งเศสจากฝั่งอนุรักษ์นิยม ที่พ่ายแพ้ในการเลือกตั้งรอบแรก ประกาศสนับสนุนเอมมานูเอล มาครอง ผู้สมัครสายกลางพรรคอิสระในการเลือกตั้งรอบสองที้จะจัดขึ้นในวันที่ 7 พ.ค. นี้
กระทรวงพาณิชย์ เผยส่งออก มี.ค. ขยายตัว 9.2% ส่งผล Q1/60 โต 4.9% มีมูลค่า 56,456 ล้านเหรียญสหรัฐฯ สูงสุดในรอบ 4 ปี
สศก.เผยภาพรวมราคาสินค้าเกษตรซึ่งวัดจากดัชนีราคาสินค้าเกษตรประจำเดือน มี.ค.60 เพิ่มขึ้น 8.15% จากช่วงเดียวกันของปีที่ผ่านมา ดันดัชนีรายได้เกษตรกร มี.ค.พุ่ง 29.90% เชื่อ เม.ย.โตต่อเนื่อง
SCB EIC คาดส่งออกทั้งปีอาจโต 2% จากเดิมคาดโต 1.5% หลังไตรมาส 1/60 โตถึง 4.9% เผยกลางปีอาจปรับเพิ่มประมาณการ GDP ไทยปีนี้จากเดิมคาดโต 3.3% หลังส่งออกขยายตัวดี
D เผย Q1/60 โตต่อเนื่อง,คาดสรุปตั้งสาขาใหม่ 2 แห่ง-ซื้อเครื่อง 3D CT Scan ใน Q2/60 ดันรายได้โตเพิ่ม
“เดอะคลีนิกค์ คลินิกเวชกรรม”ยื่นไฟลิ่งขาย IPO 60 ล้านหุ้นเข้า SET ใช้ขยายธุรกิจ-ซื้อเครื่องมือแพทย์
“พริมา มารีน”ยื่นไฟลิ่งขาย IPO 625 ล้านหุ้นเข้า SET ใช้ลงทุนขยายกองเรือ
 